
Tiesu informatīvās sistēmas noteikumi
Izdoti saskaņā ar likuma "Par tiesu varu"
28.6 panta sesto daļu
I. Vispārīgie jautājumi
· 1. Noteikumi nosaka Tiesu informatīvās sistēmas (turpmāk – sistēma) izveidošanas, uzturēšanas un izmantošanas kārtību, kā arī sistēmā iekļaujamās informācijas minimālo apjomu.
· 2. Sistēma ir valsts informācijas sistēma, kas ietver rajonu (pilsētu) tiesu, apgabaltiesu un Augstākās tiesas (turpmāk – tiesa) lietvedības un tiesvedības informācijas reģistrēšanas risinājumu tiesu darba vajadzībām, datu aprites risinājumu e-lietas portālā un e-lietas platformu.
· 3. Sistēmas izveidošanas un izmantošanas mērķis ir automatizēt tiesu lietvedības un tiesvedības ciklu, nodrošinot vienotu elektronisku informācijas reģistrēšanu, apstrādi, glabāšanu, izmantošanu, pārraidīšanu un pieejamību, nepieciešamās informācijas apriti starp tiesām un iestādēm, informācijas apriti automatizētā režīmā ar citām informācijas sistēmām, kā arī automatizētu statistikas pārskatu sagatavošanu un nodošanu vai publicēšanu.
· 4. Sistēmā iekļauj informāciju, kas ir pamatota ar attiecīgu lietvedības vai tiesvedības dokumentu vai procesuālā kārtībā veiktu darbību.
· 4.1 Sistēmas savietojamību ar citām informācijas sistēmām nodrošina e-lietas platformas risinājums – elektronisko lietu katalogs.
· 5. Informāciju sistēmā iekļauj vai maina nekavējoties, bet ne vēlāk kā nākamajā darbdienā pēc dokumenta saņemšanas, nolēmuma pieņemšanas vai procesuālās darbības veikšanas.
· 6. Informāciju sistēmā iekļauj valsts valodā. Lietas dalībnieka –  ārzemnieka – vārdu (vārdus), uzvārdu vai juridiskās personas nosaukumu un adresi ārvalstī norāda latīņalfabētiskajā transliterācijā.
· 7. Tiesas priekšsēdētājs nodrošina informācijas iekļaušanu sistēmā, kā arī iekļautās informācijas pilnību un patiesumu. Sistēmas pārzinis nodrošina sistēmā iekļautās informācijas precīzu atspoguļošanu normatīvajos aktos noteiktajā apjomā tiesu tīmekļvietnēs.
II. Sistēmā iekļaujamās informācijas minimālais apjoms
· 8. Sistēmā par tiesā izskatāmām lietām un materiāliem iekļauj šādu informāciju:
· 8.1. informāciju par lietu vai materiālu, norādot:
· 8.1.1. tiesu;
· 8.1.2. lietas numuru (lietām) un tiesas lietvedības numuru (lietām un materiāliem);
· 8.1.3. tiesnesi (arī nereferējošos tiesnešus);
· 8.1.4. informāciju par tiesneša (arī nereferējošo tiesnešu) maiņu;
· 8.2. informāciju par lietas dalībniekiem, norādot:
· 8.2.1. dalībnieka veidu;
· 8.2.2. par fizisku personu norāda:
· 8.2.2.1. vārdu (vārdus), uzvārdu;
· 8.2.2.2. Latvijas Republikā piešķirto personas kodu un dzimšanas datumu. Personai, kurai nav Latvijas Republikā piešķirts personas kods – dzimšanas datumu un vietu;
· 8.2.2.3. dzimumu;
· 8.2.2.4. valstisko piederību un tās veidu;
· 8.2.2.5. deklarētās dzīvesvietas adresi vai citu adresi korespondencei;
· 8.2.2.6. elektroniskā pasta adresi, ja persona saziņai ar tiesu izmanto elektronisko pastu;
· 8.2.3. par juridisku personu norāda:
· 8.2.3.1. reģistra tipu;
· 8.2.3.2. nosaukumu;
· 8.2.3.3. reģistrācijas numuru;
· 8.2.3.4. juridisko adresi;
· 8.2.3.5. elektroniskā pasta adresi, ja persona saziņai ar tiesu izmanto elektronisko pastu;
· 8.3. informāciju par tiesas sēdi (arī par rīcības un sagatavošanas sēdi), norādot:
· 8.3.1. sēdes datumu un laiku;
· 8.3.2. telpu;
· 8.3.3. sēdes veidu (slēgta vai atklāta);
· 8.3.4. vai tiks izmantota videokonference;
· 8.3.5. tiesnesi (arī nereferējošos tiesnešus);
· 8.4. informāciju par rakstveida procesu, norādot:
· 8.4.1. izskatīšanas, nolēmuma sastādīšanas vai pieejamības datumu;
· 8.4.2. tiesnesi;
· 8.5. informāciju par lietas vai materiāla izskatīšanas gaitu (piemēram, izskatīšana atlikta), papildus norādot:
· 8.5.1. informāciju par personām, kas nav ieradušās uz sēdi, un naudas sodu vai piespiedu naudu, kas tām uzlikta;
· 8.5.2. atzīmi, vai tika veikts audioieraksts;
· 8.6. informāciju par lietas vai materiāla ietvaros saņemtajiem pieteikumiem vai prasījumiem, norādot:
· 8.6.1. pieteikuma vai prasījuma saņemšanas datumu;
· 8.6.2. pieteikuma vai prasījuma veidu;
· 8.6.3. pieteikuma vai prasījuma iesniedzēju;
· 8.6.4. pieņemto lēmumu;
· 8.7. informāciju par lietas vai materiāla ietvaros pieņemtajiem lēmumiem, ar ko lieta netiek izlemta pēc būtības, norādot:
· 8.7.1. tiesnesi, kas pieņēmis lēmumu;
· 8.7.2. datumu, kad pieņemts lēmums;
· 8.7.3. lēmuma veidu;
· 8.8. informāciju par lietas vai materiāla pārsūtīšanu, norādot:
· 8.8.1. datumu, kad lieta vai materiāls nosūtīts;
· 8.8.2. lietas vai materiāla nosūtīšanas iemeslu;
· 8.8.3. tiesu, kurai lieta vai materiāls nosūtīts;
· 8.8.4. datumu, kad lieta vai materiāls saņemts;
· 8.9. informāciju par lietas vai materiāla izdalīšanu un lietu vai materiālu apvienošanu, norādot:
· 8.9.1. datumu, kad lieta vai materiāls izdalīts;
· 8.9.2. datumu, kad lieta vai materiāls apvienoti;
· 8.9.3. tās lietas vai materiāla numuru, no kura izdalīta jauna lieta vai materiāls, un jaunās lietas vai materiāla numuru;
· 8.9.4. apvienoto lietu vai materiālu numurus;
· 8.10. informāciju par lietas vai materiāla izskatīšanas rezultātu;
· 8.11. informāciju par nolēmumu, norādot:
· 8.11.1. nolēmuma (tajā skaitā saīsināta) pieņemšanas vai pasludināšanas datumu;
· 8.11.2. tiesnesi, kas pieņēmis nolēmumu;
· 8.11.3. pilna nolēmuma sastādīšanas (pieejamības) datumu;
· 8.11.4. nolēmuma statusu (piemēram, "spēkā esošs") un statusa noteikšanas un izmaiņu datumu;
· 8.11.5. (Svītrots)
· 8.11.1 nolēmuma datni, ja nolēmums pieņemts atsevišķa procesuāla dokumenta veidā;
· 8.12. informāciju par sūdzību (protestu), norādot:
· 8.12.1. datumu, kad iesniegta sūdzība (protests);
· 8.12.2. sūdzības veidu;
· 8.12.3. sūdzības (protesta) iesniedzēju;
· 8.12.4. nolēmumu, kurš tiek pārsūdzēts;
· 8.12.5. par sūdzības (protesta) virzību pieņemto lēmumu;
· 8.13. informāciju par nolēmuma ievietošanu judikatūras datubāzē;
· 8.14. informāciju par atsaucēm uz starptautisko tiesību normām.
· 9. Par civillietām sistēmā papildus iekļauj šādu informāciju:
· 9.1. informāciju par prasības pieteikumu (pieteikumu), norādot:
· 9.1.1. saņemšanas datumu;
· 9.1.2. prasības pieteikuma (pieteikuma) reģistrācijas numuru;
· 9.1.3. būtību;
· 9.1.4. no Valsts kases budžeta elektronisko norēķinu sistēmas saņemtos datus par valsts un kancelejas nodevas, drošības naudas un ar lietas izskatīšanu saistīto izdevumu maksājumiem;
· 9.1.5. tiesnesi (arī nereferējošos tiesnešus), kuram prasības pieteikums (pieteikums) nodots;
· 9.1.6. par prasības pieteikumu (pieteikumu) pieņemto lēmumu;
· 9.2. informāciju par lietas kategoriju;
· 9.3. lietā par laulības neesamību vai šķiršanu papildus norāda:
· 9.3.1. vīra un sievas vārdu (vārdus) un uzvārdu;
· 9.3.2. laulības reģistrācijas datumu;
· 9.3.3. laulības reģistrācijas vietu;
· 9.3.4. bērnu skaitu vecumā līdz 18 gadiem;
· 9.4. lietā par adopcijas apstiprināšanu vai atcelšanu papildus norāda adoptētā vārdu (vārdus), uzvārdu, Latvijas Republikā piešķirto personas kodu un dzimšanas datumu;
· 9.5. lietā par personas rīcībspējas ierobežošanu un aizgādnības nodibināšanu vai rīcībspējas ierobežojuma pārskatīšanu papildus norāda tās personas vārdu (vārdus), uzvārdu, Latvijas Republikā piešķirto personas kodu un dzimšanas datumu, kurai ierobežota rīcībspēja un noteikta aizgādnība vai kurai pārskatīts rīcībspējas ierobežojums;
· 9.6. lietā par pazudušas personas izsludināšanu par mirušu papildus norāda par mirušu izsludināmās personas vārdu (vārdus), uzvārdu, Latvijas Republikā piešķirto personas kodu un dzimšanas datumu;
· 9.7. lietās par maksātnespēju, tiesiskās un ārpustiesiskās aizsardzības procesu papildus norāda:
· 9.7.1. informāciju par maksātnespējas lietas administratoru un likvidatoru;
· 9.7.2. informāciju par to, kurš no dalībniekiem ir parādnieks.
· 10. Sistēmā par krimināllietām un materiāliem papildus iekļauj šādu informāciju:
· 10.1. datumu, kad krimināllieta vai materiāli saņemti tiesā;
· 10.2. prokuratūras struktūrvienības nosaukumu un prokuroru;
· 10.3. atzīmi, ka nav lietisko pierādījumu, vai informāciju par lietiskajiem pierādījumiem;
· 10.4. būtību;
· 10.5. Krimināllikuma (Kriminālkodeksa) pantu vai pantus;
· 10.6. informāciju par drošības līdzekļa piemērošanu, grozīšanu vai atcelšanu, norādot:
· 10.6.1. tā lēmuma pieņemšanas datumu, ar kuru piemērots, grozīts vai atcelts drošības līdzeklis;
· 10.6.2. drošības līdzekļa veidu;
· 10.6.3. lēmuma pieņēmēju;
· 10.6.4. drošības līdzekļa piemērošanas termiņu;
· 10.7. ja persona tiek notiesāta, informāciju par piemēroto sodu, norādot:
· 10.7.1. izskatīšanas rezultātu par katru apsūdzības pantu;
· 10.7.2. piespriestā soda un papildsoda veidu, apmēru, sākuma un beigu datumu;
· 10.7.3. pārbaudes laiku (ja persona notiesāta nosacīti);
· 10.8. informāciju par soda izpildi:
· 10.8.1. datumu, kad nolēmums nodots izpildei;
· 10.8.2. institūciju, kurai nolēmums nodots izpildei;
· 10.8.3. soda izpildes statusu (piemēram, "izpildīts") un statusa noteikšanas un izmaiņu datumu.
· 11. Sistēmā par administratīvajām lietām papildus iekļauj šādu informāciju:
· 11.1. pieteikuma saņemšanas datumu;
· 11.2. pieteikuma reģistrācijas numuru;
· 11.3. pieteikuma būtību;
· 11.4. no Valsts kases budžeta elektronisko norēķinu sistēmas saņemtos datus par valsts nodevas un drošības naudas maksājumiem;
· 11.5. norāda tiesnesi (arī nereferējošos tiesnešus), kuram prasības pieteikums (pieteikums) nodots;
· 11.6. par pieteikumu pieņemto lēmumu;
· 11.7. prasījumu vai prasījumus, norādot:
· 11.7.1. iestādi vai personu, kas pieņēmusi administratīvo aktu vai veikusi faktisko rīcību;
· 11.7.2. administratīvā akta pieņemšanas datumu un numuru;
· 11.7.3. faktiskās rīcības būtību;
· 11.7.4. atlīdzinājuma summu;
· 11.8. informāciju par nolēmuma izpildi:
· 11.8.1. datumu, kad nolēmums nodots izpildei;
· 11.8.2. institūciju, kurai nolēmums nodots izpildei;
· 11.8.3. nolēmuma izpildes statusu (piemēram, "izpildīts") un statusa noteikšanas un izmaiņu datumu.
· 12. Sistēmā par administratīvo pārkāpumu lietām papildus iekļauj šādu informāciju:
· 12.1. informāciju par sūdzību vai protestu, norādot:
· 12.1.1. saņemšanas datumu;
· 12.1.2. reģistrācijas numuru;
· 12.2. informāciju par amatpersonas un augstākas amatpersonas lēmumiem administratīvā pārkāpuma lietā, norādot:
· 12.2.1. pieņēmēju;
· 12.2.2. pieņemšanas datumu;
· 12.2.3. lēmuma numuru;
· 12.2.4. normatīvā akta vienību, kurā paredzēta atbildība par administratīvo pārkāpumu;
· 12.3. informāciju par sūdzības vai protesta saņemšanu tiesā, norādot:
· 12.3.1. datumu, kad administratīvā pārkāpuma lieta saņemta tiesā;
· 12.3.2. tiesas instanci;
· 12.3.3. informāciju par lietas apakšveidu;
· 12.3.4. tiesnesi (arī nereferējošos tiesnešus), kuram sūdzība vai protests nodots.
· 13. Sistēmā iekļauj arī citu informāciju, ja tā nepieciešama tiesu lietvedības cikla un tiesvedības procesa pilnīgākai atspoguļošanai, kā arī sistēmas attiecīgas funkcionalitātes nodrošināšanai.
· 14. Šo noteikumu 8.2.2. apakšpunktā minēto informāciju – fiziskas personas vārdu (vārdus), uzvārdu, Latvijas Republikā piešķirto personas kodu, dzimšanas datumu, dzimumu, valstisko piederību un tās veidu un deklarētās dzīvesvietas adresi – sistēmā iekļauj no Iedzīvotāju reģistra, ja personai ir personas kods.
· 15. Šo noteikumu 8.2.3. apakšpunktā minēto informāciju – juridiskas personas nosaukumu, reģistrācijas numuru un juridisko adresi – sistēmā iekļauj no Uzņēmumu reģistra vestajiem reģistriem, ja personai ir Uzņēmumu reģistra piešķirts reģistrācijas numurs.
· 16. Šo noteikumu 12.1. un 12.2. apakšpunktā minēto informāciju sistēmā iekļauj no Administratīvo pārkāpumu procesa atbalsta sistēmas.
III. Sistēmas izmantošanas kārtība
· 17. Tiesneši un tiesu darbinieki sistēmu izmanto amata vai darba pienākumu izpildes laikā šo noteikumu 3. punktā norādītajam mērķim. Minētajām personām tiesības izmantot sistēmu rodas, uzsākot pildīt amata vai darba pienākumus.
· 18. Lai valsts vai pašvaldības iestāde saņemtu sistēmā iekļauto informāciju normatīvajos aktos noteikto funkciju veikšanai, tā nosūta sistēmas pārzinim  pieprasījumu, kurā norāda:
· 18.1. tiesisko pamatu informācijas pieprasīšanai un normatīvā akta vienību, kurā noteikta funkcija, kuras veikšanai nepieciešama sistēmā iekļautā informācija;
· 18.2. detalizētu funkcijas veikšanai nepieciešamās informācijas uzskaitījumu, norādot, kura šo noteikumu 8. – 12.punktā minētā informācija tiek pieprasīta, to pamatojot;
· 18.3. skaidrojumu, kā ar katru no 18.2.apakšpunktā minētajā uzskaitījumā iekļauto informācijas vienību tiks nodrošināta pieprasījumā norādītās funkcijas izpilde.
· 18.1 Valsts vai pašvaldības iestāde informāciju var saņemt tādā apjomā, kādā sistēmas pārzinis šo noteikumu 18. punktā minēto pieprasījumu atzinis par pamatotu.
· 18.2 Ja valsts vai pašvaldības iestādei piešķir pastāvīgu piekļuvi sistēmā iekļautai informācijai normatīvajos aktos noteikto funkciju veikšanai, valsts vai pašvaldības iestāde  sistēmas pārzinim nosūta fiziskās personas, kurai piešķiramas piekļuves tiesības (turpmāk - iestādes darbinieks), vārdu, uzvārdu un personas kodu. Sistēmas pārzinis iestādes darbiniekam piešķir piekļuves tiesības piecu darbdienu laikā, ja valsts vai pašvaldības iestāde norāda ne vairāk kā 10 iestādes darbiniekus, pārējos gadījumos – viena mēneša laikā.
· 18.3 Valsts vai pašvaldības iestāde ne vēlāk kā trīs darbdienu laikā no brīža, kad saņēmusi informāciju par iestādes darbinieka vārda, uzvārda vai personas koda maiņu, rakstiski nosūta par to informāciju sistēmas pārzinim, norādot jauno vārdu, uzvārdu vai personas kodu.
· 18.4 Valsts vai pašvaldības iestāde vismaz trīs darbdienas pirms šajā punktā minēto apstākļu iestāšanās nosūta sistēmas pārzinim pieprasījumu par piekļuves anulēšanu iestādes darbiniekam, norādot iestādes darbinieka vārdu, uzvārdu, personas kodu un datumu, ar kuru piekļuve anulējama, ja iestādes darbinieks izbeidz darba vai dienesta attiecības ar valsts vai pašvaldības iestādi, atrodas prombūtnē ilgāk par trim mēnešiem vai vairs neveic normatīvajos aktos noteikto valsts vai pašvaldības iestādes funkciju, kuras izpildei ir piešķirta piekļuve sistēmā iekļautai informācijai.
· 19. Valsts un pašvaldības iestāde, kura atbilstoši šo noteikumu 18. punktam pastāvīgi saņem sistēmā reģistrēto informāciju normatīvajos aktos noteikto funkciju veikšanai, izmanto datu aprites risinājumu e-lietas portālā.
· 20. Lai ieviestu elektronisku informācijas apriti starp tiesām un valsts vai pašvaldību iestādēm vai citiem subjektiem, sistēmas pārzinis nodrošina informācijas apriti tiešsaistes datu pārraides režīmā, elektronisko lietu katalogā  vai izmantojot citus elektroniskos sakaru līdzekļus (turpmāk - tiešsaistes datu pārraides režīms). Elektroniskā informācijas aprite notiek saskaņā ar vienošanos un tajā noteikto sadarbības kārtību.
· 20.1 Lai nodrošinātu informācijas apriti tiešsaistes datu pārraides režīmā, valsts vai pašvaldības iestāde vai cits subjekts rakstveidā vienojas ar sistēmas pārzini par informācijas apjomu un tiešsaistes datu pārraides režīma tehnisko risinājumu, sniedz informāciju par atbildīgo personu par tiešsaistes datu pārraides režīma ieviešanu, kā arī apmainās ar tehnisko dokumentāciju. Nepieciešamības gadījumā sistēmas pārzinis piešķir valsts vai pašvaldības iestādei vai citam subjektam piekļuvi sistēmas testa videi.
· 20.2 Informācijas apriti tiešsaistes datu pārraides režīmā uzsāk pēc tam, kad ir pabeigta informācijas aprites testēšana un tās rezultāts apstiprināts ar abpusēji saskaņotu un parakstītu testēšanas aktu. Testēšanas aktu saskaņo elektroniski 10 darbdienu laikā un paraksta par tiešsaistes datu pārraides režīma ieviešanu atbildīgā persona.
· 20.3 Valsts vai pašvaldības iestādes darbiniekam vai cita subjekta darbiniekam vai amatpersonai (turpmāk – lietotājs) ir pienākums apstrādāt no sistēmas saņemto informāciju, tai skaitā personas datus, tikai valsts vai pašvaldības iestādes vai cita subjekta funkcijas izpildei, kuras nodrošināšanai informācija tiek sniegta, un funkcijas izpildei nepieciešamajā apjomā, kā arī ievērojot fizisko personu datu aizsardzības normatīvo aktu prasības.
· 20.4 Lietotājam ir aizliegts izpaust sistēmā iekļauto informāciju trešajām personām, izņemot normatīvajos aktos noteiktos gadījumus.
· 20.5 Ja valsts vai pašvaldības iestādei vai citam subjektam ir pastāvīga piekļuve sistēmā iekļautai informācijai, iestāde vai cits subjekts sistēmas pārziņa noteiktajā termiņā izveido un ievieš iekšējās kontroles sistēmu, kas nodrošina fizisko personu datu aizsardzības normatīvo aktu prasību ievērošanu, informācijas pieprasīšanu no sistēmas un informācijas izmantošanu tikai valsts vai pašvaldības iestādes vai cita subjekta funkcijas izpildei, un informē par to sistēmas pārzini. Valsts vai pašvaldības iestāde vai cits subjekts pēc sistēmas pārziņa pieprasījuma iesniedz sistēmas pārzinim šajā punktā minētās iekšējās kontroles sistēmas aprakstu.
· 21. Sistēmā iekļauto informāciju nodod valsts glabāšanā saskaņā ar normatīvajiem aktiem, kas reglamentē informācijas sistēmās esošo dokumentēto datu un elektronisko dokumentu arhivēšanu.
IV. Noslēguma jautājums
· 22. Atzīt par spēku zaudējušiem Ministru kabineta 2007. gada 28. augusta noteikumus Nr. 582 "Noteikumi par tiesu informatīvās sistēmas izveidošanas, uzturēšanas un izmantošanas kārtību un minimālo iekļaujamās informācijas apjomu" (Latvijas Vēstnesis, 2007, 142. nr.).

